RBF ดีด 3% โบรกเชียร์ “ซื้อ” เป้า 14.70 บ. ชี้กำไรปีนี้ทะลุ 500 ลบ. โต 37%
RBF ดีด 3% เก็งกำไรปีนี้โต 37% แตะ 575 ล้านบาท อานิสงส์ไฮซีซั่น-ปรับราคาขายขึ้น โบรกเชียร์ “ซื้อ” เป้า 14.70 บ.
RBF ดีด 3% เก็งกำไรปีนี้โต 37% แตะ 575 ล้านบาท อานิสงส์ไฮซีซั่น-ปรับราคาขายขึ้น โบรกเชียร์ “ซื้อ” เป้า 14.70 บ.
31 ส.ค. 2565

ผู้สื่อข่าวรายงานว่า วันนี้ (31 ส.ค.65) ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 15:39 น. อยู่ที่ระดับ 14 บาท บวก 0.40 บาท หรือ 2.94% สูงสุดที่ระดับ 14.10 บาท ต่ำสุดที่ระดับ 13.60 บาท ด้วยมูลค่าการซื้อขาย 60.28 ล้านบาท

บล.ฟิลลิป (ประเทศไทย) ระบุในบทวิเคราะห์ว่า ผู้บริหารปรับเป้ารายได้ปี 65 เพิ่มเป็น 15-20% จากงวดเดียวกันของปีก่อน รับปัจจัยบวกครึ่งปีหลังเข้าสู่ฤดูกาลไฮซีซั่น คาดส่งผลดีต่อผลการดำเนินงานของบริษัท
ด้านบล.โนมูระ พัฒนสิน ระบุในบทวิเคราะห์ว่า แนะ “เก็งกำไร” ราคาเป้าหมาย 14.70 บาท โดยครึ่งปีหลังเป็นช่วงไฮซีซั่นของการผลิตและแนวโน้ม GPM ดีกว่าครึ่งปีแรก 65 จากการปรับราคาขายขึ้นและแนวโน้มต้นทุนลดลง ทั้งนี้คงประมาณการกำไรทั้งปี 575 ล้านบาท เติบโต 37% จากช่วงเดียวกันของปีก่อน